
UPUTA ZA PRIJAVITELJE
na Javni poziv za dodjelu potpora temeljem Programa dodjele potpora male vrijednosti za mjeru u poljoprivredi i ruralnom razvoju na području Primorsko-goranske županije u 2026. godini za Mjeru uređenje poljoprivrednog zemljišta


I. OPIS NAMJENE – CILJEVI I MJERE ZA PROVEDBU CILJEVA 

Temeljem ovog Programa, Primorsko-goranska županija dodjeljuje potpore s ciljem razvoja poljoprivrede i unaprjeđenja ruralnog prostora, poticanja konkurentnosti i održivosti poljoprivrede, razvoja ruralnog prostora, kao i ostvarenja drugih ciljeva koji su utvrđeni poljoprivrednom politikom Republike Hrvatske i Strateškim planom („Službene novine“ broj 35/23).

II. PRIHVATLJIVI KORISNICI

Korisnici potpore su poljoprivredna gospodarstva upisana u Upisnik poljoprivrednika/Upisnik obiteljskih poljoprivrednih gospodarstava koje poljoprivrednu proizvodnju i/ili preradu poljoprivrednih proizvoda obavljaju na ruralnom području Primorsko-goranske županije i čije je sjedište na ruralnom području Primorsko-goranske županije, a koja zadovoljavaju kriterije propisane za mjeru i uredno podmiruju sve obveze prema Primorsko-goranskoj županiji. 

III. KRITERIJI ZA ODABIR PRIJAVA

Provjeravat će se ispunjavanje formalnih uvjeta Javnog poziva te se neće uzeti u daljnje razmatranje:
•	prijave zaprimljene izvan roka za dostavu prijava,
•	prijave zaprimljene s nepotpunom dokumentacijom,
•	prijave koje nisu izrađene u skladu s Javnim pozivom,
•  prijave u kojima su navedeni neistiniti podaci tj. lažne informacije u sklopu                              prijave,
•  prijave u kojima je dostavljena nevjerodostojna dokumentacija,
•  prijave kojima se utvrdi umjetno stvaranje uvjeta (sukladno članku 60. Uredbe  (EU) br. 1306/2013 Europskog parlamenta i Vijeća, od 17.12.2013.).

1. PRIHVATLJIVI TROŠKOVI I IZNOSI POTPORA ZA MJERU UREĐENJE POLJOPRIVREDNOG ZEMLJIŠTA
Korisnik potpore je poljoprivrednik upisan u Upisnik poljoprivrednika/Upisnik obiteljskih poljoprivrednih gospodarstava.
Cilj potpore je povećanje korištenih poljoprivrednih površina na području Primorsko-goranske županije.
Potpora se dodjeljuje za sadnju poljoprivrednih kultura (odgovarajući agromelioracijski i agrotehnički zahvati, pedokemijska analiza).
Troškovi za sadnju poljoprivrednih kultura odnose se na sadnju autohtonih sorti vinove loze – Žlahtinu, Jarbolu, Sansigot, Trojišćinu, sorte za Belicu, a iznos potpore za sadnice iznosi do 80% prihvatljivih troškova, najviše do 20.000 EUR-a po korisniku.
Troškovi pripreme i čišćenja zemljišta, odnosno agromelioracijski i agrotehnički zahvati, odnose se na pripremu zemljišta za vinograd i čišćenje pašnjaka za stočarske farme, a iznos potpore iznosi do 80% prihvatljivih troškova, najviše do 10.000 EUR-a po korisniku.

      2. NEPRIHVATLJIVI TROŠKOVI

1. troškovi nastali prije 1. siječnja 2026. godine,
2. porez na dodanu vrijednost (osim za gospodarske subjekte koji nisu u sustavu PDV-a),
3. troškovi za kupnju nekretnina (objekata i zemljišta),
4. troškovi za kupnju prijevoznih sredstava (osobnih i teretnih vozila),
5. bankovni troškovi, troškovi jamstva i slične naknade,
6. reprogram i refinanciranje postojećih kredita, 
7. svi drugi troškovi koji nisu u vezi s realizacijom prijavljene mjere.

3. KRITERIJI VREDNOVANJA PRIJAVA

Definiraju se sljedeći kriteriji za vrednovanje prijava korisnika:

1. Zaposlenost na poljoprivrednom gospodarstvu
· Poljoprivredno gospodarstvo ima 1 zaposlenog na puno radno vrijeme (15 bodova)
· Poljoprivredno gospodarstvo ima više od jednog zaposlenog na puno radno vrijeme (20 bodova)
1. Veličina površine za sadnju vinograda
· Poljoprivredno gospodarstvo prijavljuje sadnju na površini od 1.000 m2 do 10.000 m2 (10 bodova)
· Poljoprivredno gospodarstvo prijavljuje sadnju na površini većoj od 10.000 m2  (15 bodova)
1. Brojno stanje stoke na poljoprivrednom gospodarstvu
· Poljoprivredno gospodarstvo ima upisano više od 10 uvjetnih grla (10) bodova
· Poljoprivredno gospodarstvo ima upisano više od 20 uvjetnih grla (15) bodova


4. BROJ PRIJAVA I MAKSIMALNI IZNOS 
· Broj prijava po korisniku
Pojedini korisnik može podnijeti jednu prijavu. U sektoru vinogradarstva može se prijaviti uz sadnice i priprema zemljište, ali do maksimalnog iznosa od 20.000,00 eura. 
· Maksimalni iznos potpore
Definiran je maksimalni iznos potpore u skladu s ukupnim iznosom potpore koji korisnik može ostvariti.
Sukladno:
· članku 3. Uredbe (EU) br. 1408/2013, Uredbe (EU) br. 2019/316 i Uredbe (EU) br. 2024/3118, ukupni iznos potpora male vrijednosti koji je dodijeljen pojedinom korisniku ne smije prijeći 50.000,00 EUR tijekom bilo kojeg razdoblja od tri godine;
· članku 3. Uredbe (EU) br. 2023/2831, ukupni iznos potpora male vrijednosti ne smije prijeći 300.000,00 EUR tijekom bilo kojeg razdoblja od tri godine.
IV. POTREBNA DOKUMENTACIJA ZA PRIJAVU
Uz prijavu dostavlja se sljedeća dokumentacija:
1. ispunjeni Obrazac br. 1. - Prijava za dodjelu potpora temeljem Programa dodjele potpora male vrijednosti za mjeru u poljoprivredi i ruralnom razvoju na području Primorsko-goranske županije u 2026. godini za Mjeru uređenje poljoprivrednog zemljišta
2. ispunjeni Obrazac br. 2 - Izjava o korištenim  potporama male vrijednosti 
3. ispunjeni Obrazac broj 3. - Izjava o nepostojanju dvostrukog financiranja 
4. ispunjeni Obrazac broj 4. - Izjava o nekažnjavanju 
5. ispunjeni Obrazac broj 5. - Izjava o PDV-u
6. potvrda porezne uprave o urednom ispunjavanju obveza plaćanja doprinosa za mirovinsko i zdravstveno osiguranje i plaćanje poreza te drugih poreznih davanja prema državnom proračunu (dostavlja se u originalu i ne smije biti starija od 30 dana od dana objave ovog javnog poziva)
7. dokaz o upisu u Upisnik poljoprivrednika - za obrt, trgovačko društvo i zadrugu ili Upisnik obiteljskih poljoprivrednih gospodarstava - za obiteljsko poljoprivredno gospodarstvo i samostalno obiteljsko poljoprivredno (rješenje o upisu, izvadak iz Upisnika ili slično) ili za prerađivačke zadruge odgovarajući upisnik i upisnik poljoprivrednika za najmanje 7 članova zadruge
 8. preslika računa za prihvatljive troškove za mjeru koje prijavitelj prijavljuje kroz ovaj Javni poziv, a koji su nastali do podnošenja prijave na ovaj javni poziv (prihvatljivi su troškovi  navedeni na računima izdanim od 1. siječnja 2026. godine do dana podnošenja prijave 
Račun mora glasiti na prijavitelja sa specificiranim troškovima. Računi ispostavljeni između povezanih tvrtki nisu prihvatljivi. Ponude nisu prihvatljive. 
9. preslika osobne iskaznice nositelja ili odgovorne osobe poljoprivrednog gospodarstva 
10. elektronički zapis ili potvrda Hrvatskog zavoda za mirovinsko osiguranje  o podacima evidentiranim u matičnoj evidenciji za sve osobe zaposlene u poljoprivrednom gospodarstvu iz koje je razvidno zaposlenje na puno radno vrijeme (8 sati) na poljoprivrednom gospodarstvu 
11. Izvod iz katastra ili katastarski plan poljoprivrednog zemljišta za poljoprivredna gospodarstva koja prijavljuju sadnju vinograda
12. Izvadak iz Jedinstvenog registra domaćih životinja ili drugi dokaz o broju uvjetnih grla za poljoprivredna gospodarstva koja prijavljuju čišćenje pašnjaka
13. Izjava o davanju suglasnosti za korištenje osobnih podataka.

Županija ima pravo u bilo kojem trenutku provedbe ovog javnog poziva zatražiti od prijavitelja da izvrši uvid u originale dokumenata koji se prilažu prijavi i prijavitelj ih je dužan dostaviti.
Županija zadržava pravo poništiti Javni poziv.


V. NAČIN I ROK ZA PODNOŠENJE PRIJAVA ZA SUFINANCIRANJE

Prijava korisnika na javni poziv vrši se putem poveznice: 
https://som-natjecaj.eu/authentication/login. 
U slučaju bilo kakvih poteškoća prilikom registracije i prijave, za tehničku podršku obratiti se na e-poštu: podrska@som-system.com
Prijave dostavljene na drugi način ili putem drugog medija bit će odbačene. 
Uz e-prijavnicu potrebno je učitati potpisane i ovjerene obvezne obrasce izjava koji su dostupni za preuzimanje na službenoj mrežnoj stranici Primorsko-goranske županije (www.pgz.hr), kao i sve druge potrebne priloge. 
Svi prateći dokumenti koji se prilažu uz e-prijavnicu mogu biti neovjerene preslike i također se prilažu u elektroničkom obliku.
Predajom prijave putem elektroničkog sustava SOM Natječaji smatra se da je prijava potvrđena i potpisana od strane ovlaštene osobe prijavitelja te da se prijavitelj slaže s uvjetima Javnog poziva i kriterijima za ocjenjivanje prijava. 
Datum i vrijeme podnošenja prijave evidentiraju se automatski u elektroničkom sustavu SOM Natječaji.  

Prijave se podnose u roku od 15 dana od dana objave Javnog poziva na mrežnim stranicama Primorsko-goranske županije na kojima je naznačen dan objave Javnog poziva. Rok počinje teći prvog idućeg dana od objave. Blagdani i neradni dani ne utječu na početak i tijek roka. Ako zadnji dan roka pada na blagdan ili neradni dan, rok istječe prvoga idućeg radnog dana.

Podnositelji prijava čije prijave ne ispunjavaju formalne uvjete javnog poziva o toj činjenici bit će obavješteni pisanim putem najkasnije u roku od 5 (pet) radnih dana od održavanja sjednice Povjerenstva na kojoj je isto utvrđeno, na koju obavijest imaju pravo podnošenja prigovora u roku 3 (tri) radna dana od primitka. Povjerenstvo će povodom zaprimljenog prigovora ponovno izvršiti provjeru formalne ispravnosti prijave te u daljnjem roku od 3 (tri) radna dana o istome odlučiti, odnosno prigovor prihvatiti ili odbiti, te o istome bez odgode obavijesti podnositelja prigovora. U slučaju prihvaćanja prigovora, prijava će biti upućena u proceduru vrednovanja. Pisanom korespondencijom smatra se i komunikacija putem adrese e-pošte navedene u obrascu prijave. 

VI. OSTALE INFORMACIJE



[bookmark: _GoBack]Dodatna obrazloženja i Informacije o ovom javnom pozivu se mogu dobiti  putem e-pošte na e-adresu: gospodarstvo@pgz.hr.

